Թիմ կառուցելիս առաջին հերթին հաշվի ենք առնում՝ տվյալ մարդն ունի՞ այն արժեքները, որոնք մենք ենք դավանում, թե՞ ոչ: Մասնագիտական հատկություններն ինչ-որ առումով երկրորդական են. մեզ համար կարևոր են մարդկային հատկանիշները, հետևողականությունը, թասիբը, մեծամասշտաբ մտածողությունը և այլն: Պետք է երկուսս էլ այնպիսի նպատակներ ունենանք, որոնց համար արժե կյանք դնել, և այդ նպատակները պետք է համընկնեն: Եթե չեն համընկնում, ավելի լավ է իրար հրաժեշտ տանք. փոխզիջումներով աշխատելը դժբախտացնում է երկու կողմին, իսկ մենք ուզում ենք այնքան երջանիկ ապրել, որ զիջելու կարիք չլինի, այլ լինի հարմոնիա: Թիմում հաղորդակցություն կազմակերպելն էլ կարևոր է, յուրաքանչյուր ֆիդբեք պետք է տրվի նվերի ձևով: Թիմի անդամները խոսում են ամեն ինչի մասին՝ ճիշտ ֆորմատով և ընկալմամբ: